Rozhodnutie Komisie
z 11. decembra 1997,
ktorým sa mení a dopĺňa rozhodnutie 97/869/ES o vypracovaní dočasných zoznamov podnikov tretích krajín, z ktorých členské štáty povoľujú dovoz králičieho mäsa a mäsa z chovanej zveri
(Text s významom pre EHP)
(97/869/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach na vypracovanie dočasných zoznamov podnikov tretích krajín, z ktorých sa členským štátom povoľuje dovoz, na prechodnú dobu, určitých produktov živočíšneho pôvodu, rybárskych produktov alebo živých lastúrnikov [1], naposledy zmenené a doplnené rozhodnutím 97/34/ES [2], a najmä na jeho článok 2 ods. 4,
keďže rozhodnutím Komisie 97/467/ES [3] bol vypracovaný dočasný zoznam podnikov, ktoré vyrábajú králičie mäso a mäso z chovanej zveri;
keďže prebiehajú rokovania, aby sa uzatvorila dohoda so Spojenými štátmi o zdravotných opatreniach na ochranu verejného zdravia v súvislosti s obchodom s dobytkom a produktmi živočíšneho pôvodu;
keďže Spojené štáty zaslali zoznam podnikov, ktoré vyrábajú králičie mäso a mäso z chovanej zveri, pri ktorých príslušné úrady osvedčujú, že tieto podniky sú v súlade s pravidlami spoločenstva;
keďže Argentína a Kanada zaslali zoznam podnikov, ktoré vyrábajú králičie mäso a mäso z chovanej zveri, pri ktorých príslušné úrady osvedčujú, že tieto podniky sú v súlade s pravidlami spoločenstva;
keďže je preto možné vypracovať pre Spojené štáty americké, Argentínu a Kanadu dočasný zoznam podnikov, ktoré vyrábajú králičie mäso a mäso z chovanej zveri;
keďže opatrenia tohto rozhodnutia sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Príloha tohto rozhodnutia sa pridáva ku prílohe rozhodnutia 97/467/ES.
Článok 2
Toto rozhodnutie sa bude uplatňovať od 15. decembra 1997.
Článok 3
Toto rozhodnutie je adresované členským štátom.
V Bruseli 11. decembra 1997